Göran Lindberg

Göran Lindberg (født 1946) er en svensk tidligere politiembedsmann og dømt serievoldtektsmann. 

Lindberg var rektor for Polishögskolan fra 1989 til 1997 og lenspolitimester i Uppsala län fra 1997 til 2006. 

I 2010 ble han arrestert og siktet for en rekke seksuelle overgrep. Han ble dømt til 6 års fengsel og sonet straffen på Saltviksanstalten. 

Arrestasjonen av Lindberg fikk stor oppmerksomhet i media, fordi Lindberg i årevis hadde framstått som den drivende kraften innen det svenske politiet i saker som gjaldt kjønnsdiskriminering, seksuell trakassering og vold mot kvinner. Da han ble arrestert arbeidet han i Rikspolisstyrelsen som det svenske politiets rådgiver innen likestilling og etikk i et internasjonalt perspektiv.

 Referanser 

Kategori:Personer fra Uppsala kommun
Kategori:Svensker dømt for forbrytelser
Kategori:Svensk politi